Liburu Baby Kluba: Aldakonea
2025-10-21 - 2026-05-19 | Errenteriako Liburutegia, Magdalena, 27-29, Errenteria, Gipuzkoa, 067, España
Liburu Baby Kluba jarduera ludiko eta didaktikoa da. Bere helburu nagusia, haurtzaro goiztiarrean eta familiengan literatura, musika, artea eta naturarekiko interesa bultzatzea da. Jarduera kulturaniztuna da, euskal kultura eta munduko kultura ezberdinak sustatzen dituena.
Ekintza hau 0-3 urte bitarteko haurreri zuzenduta dago, heldu baten laguntza beharrezkoa da. Euskara, gaztelania eta ingelesa tartekatuko dira. Mestiza Elkartea izango da ekitaldiaren dinamizatzaile.
Aurreikusten den egutegia hau da:

urriak 21
azaroak 18
abenduak 16
urtarrilak 20
otsailak 17
martxoak 17
apirilak 21
maiatzak 19

Saio independienteak dira eta aurrez izena eman beharko da ekitaldi bakoitzerako. Jarduerak aforo mugatua du. Plazarik lortzen ez duenak itxaron zerrendan eman dezake izena. Hurrengo saiorako izen emateak, hilabete bateko ekitaldia bukatu eta ondorengo ostiralean*, 12:00etatik aurrera irekiko dira, hemen:

http://sarrerak.errenteria.eus
Baita presentzialki Lekuona Fabrikan eta Aldakoneako Liburutegian.
Telefonoz 943 44 96 35 eta 943 44 96 99 zenbakian edota 647 673 451 zenbakian WhatsApp bitartez.

*SALBUESPENA: Azaroko saioan izena emateko data: urriak 24. Martxoko saioan izena emateko data: otsailak 20.
Lekuona Fabrikako Liburutegiaren eskutik.

Irakurketa txokoa: "Gurasoak ere ipuin kontalari"
2026-01-14 - 2026-05-13 | Sanz Enea Zarauzko Udal Liburutegia, Nafarroa, 22, Zarautz, Gipuzkoa, 079, España
«Gurasoak ere ipuin kontalari» irakurketa txokoa Miriam Mendozaren eskutik.
Datak, 17:30ean:

Urtarrilak 14
Otsailak 11
Martxoak 11
Apirilak 15
Maiatzak 13

Edukiera mugatua.
Gonbidapenak haur liburutegian banatuko dira 16:00etatik aurrera

Zinemagileen arteko elkarrizketak Zikloa 2026
2026-01-15 - 2026-05-05 | KMK ekitaldi aretoa (Santa Teresa komentua), Elbira Zipitria, 1, Donostia / San Sebastián, Gipuzkoa, 069, España
Gipuzkoako Foru Aldundiaren Kultura Departamentuak 2026ko urtarriletik ekainera bitartean hartuko du Koldo Mitxelena Kulturunean Zinemagileen Elkarrizketak programaren bosgarren edizioa. Zinemako hogei profesional inguru bilduko dira zortzi topaketatan, Donostiako Zinemaldiaren urte osoko jaialdia den Z365ekin eta Elías Querejeta Zine Eskolarekin elkarlanean antolatutako ekimen honetan. Saioak Parte Zaharreko Santa Teresa komentuan egingo dira, eta interpretazioa, ez-fikzioa, muntaketa, literatura eta nazioarteko koprodukzioak izango dituzte ardatz.
Programa anitza eta kolektiboa
Programazioa urtarrilaren 15ean irekiko da, zinemagile eta argazki-zuzendari Ion de Sosa eta konpositore, abeslari eta aktore Christina Rosenvinge elkarrizketan arituko direlarik. Biak Balearic filmean aritu dira elkarlanean, Locarnon eta Sitgesen aurkeztua.
Urtarrilaren 27an, Asier Urbieta (Faisaien irla / Pheasant Island) eta Koldo Almandoz (Zeru ahoak / Mouths of Sky) zuzendariak fikzioan generoaren erabileraz arituko dira Generozko fikzioak saioan.
Otsailaren 16an, José Luis Guerin (Historias del buen valle) eta Isaki Lacuesta (Flores para Antonio) ez-fikzioaren formak izango dituzte hizpide. Ekainean, oraindik zehaztu gabe, Elena Molina eta Alba Flores arituko dira Autobiografía y no ficción gaiaz hausnartzen.
Zikloak Alauda Ruiz de Azúa zuzendaria eta Blanca Soroa aktorea ere izango ditu protagonista, Los domingos filmeko esperientziatik abiatuta Zinema eta interpretazioa aztertzeko, martxoaren 5ean.
Martxoaren 16an, Carla Simón zinemagileak, María Zamora ekoizleak eta Olimpia Pont Cháfer nazioarteko koprodukzioei buruzko esperientzia partekatuko dute Romería filmaren harira, Canneseko Sail Ofizialean lehiatu zena. Saio hau 18:00etan hasiko da; gainerakoak, berriz, 19:00etan.
Apirilaren 14an, Jaume Clareten lehen film luzea den Estrany Riu / Strange River muntaketa izango da ardatza, María Castán eta Meritxell Colell muntatzaileekin batera.
Azkenik, maiatzaren 5ean, Manuel Gutiérrez Aragónek eta Luis López Carrascok zinema eta literaturaren arteko loturak aztertuko dituzte. Biak Herralde Saria jaso dute, hurrenez hurren, La vida antes de marzo eta El desierto blanco eleberriengatik.
Ekimenaren presentzialtasuna eta topaleku izateko jomuga errazteko, saioak ez dira streaming bidez emango, baina grabazioak Koldo Mitxelenaren eta Donostia Zinemaldiaren webguneetan egongo dira ikusgai denboraldiaren amaieran.

Francisco Calvo Serraller konferentzia zikloa: "Ilusioa eta limurtzea. Barroko garaiko artea"
2026-01-28 - 2026-03-18 | Bilboko Arte Eder Museoa, Museo Plaza, 2, Bilbao, Bizkaia, 020, España
8 hitzaldi antolatu dira Prado Museoaren Lagunak Fundazioarekin lankidetzanKontraesankorra, heterogeneoa eta definitzen zaila, Barrokoa arkitektura, pintura eta eskultura da, baina baita hirigintza, lorezaintza, dekorazioa, eszenografia, moda… ere. Arte horiek guztiek elkarrekin jardun eta lotu ziren aldi horretan; izan ere, ez zen egon arte guztiak bateratzen, eta, hala, ikusleak limurtzen eta hunkitzen hainbeste saiatu zen beste estilorik. Francisco Calvo Serraller hitzaldi-ziklo honen asmoa hau da: Prado Museotik –han daude gordeta aldi horretako maisulanetako batzuk–, arte-adierazpen liluragarri hori argitu eta hobeto ulertzea. Izan ere, estilo bat baino gehiago da: kronologiak eta kokapen geografikoak gainditzen dituen kultura bat.
Egitaraua:
2026.01.28Barroko garaia eta izaera barrokoaJavier PortúsBarrokoko Espainiar Margolaritzako Bildumaren burua, Prado Museoa
2026.02.04Rubensen barrokoakAlejandro Vergara SharpFlandriako eta Iparraldeko Eskoletako Margolaritzako Bildumaren burua, Prado Museoa
2026.02.11Ikuskizun barrokoaren kultura: txundiduraren pentsamoldea eta ludika aulikoaEsther Merino PeralArtearen Historiako irakaslea, Madrilgo Unibertsitate Konplutentsea2026.02.18Velázquez, asmamenaren, gutiziaren eta erretratuaren arteanFernando MaríasArtearen Historiako katedraduna, Madrilgo Unibertsitate Autonomoa
2026.02.25Rembrandten barrokoa: adierazpena eta emozioa*Marjorie E. WiesemanKontserbatzaile eta Europa Iparraldeko Margolaritza Saileko buru ohia, The National Gallery of Art, Washington DC
2026.03.04Bernini. Eskulturaren indarraLeticia Azcue Brea1700etik aurrerako Eskulturako eta Dekorazio Arteetako Bildumaren burua, Prado Museoa
2026.03.11Geometriaren eta grinaren artean. Barrokoko arkitekturaren atarikoaEduardo Prieto GonzálezIrakaslea, Madrilgo Arkitekturako Goi-eskola Teknikoa
2026.03.18Zatartasunaren aldaeretako batAlberto Pancorbo La BlancaArtearen historialaria

Tertulias Literarias: "Nik kantatu eta dantza egiten du mendiak" (Nerea Ibarzabal Salegi)
2026-02-26 - 2026-03-26 | Sanz Enea Zarauzko Udal Liburutegia, Nafarroa, 22, Zarautz, Gipuzkoa, 079, España
Literatur Solasaldiak (Tertulias Literarias) gaztelaniaz Slawka Grabowskaren gidaritzapean.
Otsailaren 26an eta martxoaren 5 eta 26an, Irene Solá Nik kantatu eta dantza egiten du mendiak liburuari buruzko solasaldiak egingo dira.
Sinopsia:
Pirinioetan bizi –eta hiltzen, edo hilik bizi– dira eleberri honetan hitz egiten digutenak. Ekaitzeko hodeiak mintzo zaizkigu, eta oinaztarria, eta heriotzan murgilduko den nekazari poeta ere mintzo zaigu, guri eta lurrari. Eta mintzo zaigu, baita ere, orduz geroztik seme-alabak baka-rrik hezi beharko dituen alargun gaztea. Eta sorgin deklaratu ondoren urkatu zituzten lau emakumeak mintzo zaizkigu. Eta mendiak, eta perretxikoak, gizonezkoak eta emakumezkoak, eta mamuak, eta laminak, eta maitagarriak, orkatzak, txakurrak…
Lurra bera mintzo zaigu, noizbait mendiez erditu zen lur hori bera.
Mendi ikaragarri horiek mendetan ezagutu dituzte bertakoen bizimodu latza eta haien amodioak; ezagutu dituzte jazarpenak, ihesak, gerrak, gorrotoak. Mugako bizitza. Eta eder ageri zaizkigu beti; are ederragoak Irene Solà bezalako kontalari peto batek kontatzearen plazeraren oparia egiten digunean. Sen berezia darion begiratzeko eta kontatzeko modu teluriko batean, emakumezkoenak baitira eleberriko ahots guztiz gehienak. Akaso emakume baten eskutik soilik posible litzatekeen ikuskera baten arabera ehunduak.

Irakurri matte: "ENARAK" (Bernardo Atxaga)
2026-03-10 | Alondegia Kultur Etxea (Oxford Aretoa) – (Alondegiko Moila Gelan), Erribera, 23, Zumaia, Gipuzkoa, 081, España

"Dímelo hilando" irakurketa-kluba: "La villa de la seda"
2026-03-10 - 2026-03-24 | Bizenta Mogel Liburutegia (Durango), Komentu, 8, Durango, Bizkaia, 027, España
Dinamizatzailea: MARIJOSE MARTÍN REDONDO

Dímelo hilando kultura- eta artisautza-proiektua da, hitza eta haria, testua eta ehuna, irakurketa eta eskulana elkarri josiz. Proiektu hau biziaren erritmo geldoaren balioa berreskuratzeko desiotik sortu da; elkarrizketa partekatuaren gozamena eta gu lotzen gaituzten hari literario zein ehungintzakoak berreskuratzeko nahitik.
Tailer izpiritua duen irakurketa-klub baten bidez, «ehungintzazko» gaiak jorratzen dituzten liburuen unibertso narratiboa esploratzeko gonbita luzatzen du egitasmo honek. Aldi berean, artilea, oihala eta papera josteko lurralde bihurtzen dira: bertan jantziak, sinboloak eta emozioak ehuntzen dira, hitzen hari finekin batera.
Dímelo hilando izenburua esaera herrikoi batek inspiratzen du: «Dímelo hilando, buena hilandera», hau da, solasean ari den bitartean eskuak gelditu gabe lanean jarraitzen dituen emakumearen irudia dakarkigun esamoldea. Hitzaren eta keinuaren, pentsamenduaren eta sorkuntzaren arteko ehundura da proiektu osoaren oinarri: irakurri josten den bitartean, josi kontatzen den bitartean, eta hitzez zein hariz komunitatea ehundu.
Hamabostean behin, asteartetan:

URR 07 | 21 Aurkezpena

AZA 04 | 18 El hijo de la costurera | Nacho Montes

ABE 02| 16 Las recolectoras de hilos | Alyson Richman

URT 16 | 27 La niña del sombrero azul | Ana Lena Rivera

OTS 10 | 24 Punto letal | Sally Goldenbaum

MAR 10 | 24 La villa de la seda | Tabea Bach

API 14 | 28 Cinco hermanas | Cinzia Giorgio

MAI 12 | 26 Mamá | Edmundo Diaz Conde
